recursal/SuperWikiNEXT-32B huggingface dataset:
**ডাকনাম** একটি বিশেষ্য এবং **নাম** শব্দটি থেকেই এর জন্ম। কোন নির্দিষ্ট নামের ব্যক্তি বা বস্তুকে মূল নাম ব্যতীত অন্য কোন পৃথক নামে ডাকাই হচ্ছে ডাকনাম। কোন মানুষের ক্ষেত্রে ডাকনাম দু'ভাবে দেওয়া হয়ে থাকে। প্রথম ক্ষেত্রে বাবা-মা বা কোন আত্মীয় স্বজন ডাকনাম দিয়ে থাকে, যে নামে তাকে পরিবার ও বন্ধু মহলে ডাকা হয়ে থাকে। আর কিছু ডাকনাম মানুষ নিজের কর্মগুণে অর্জন করে থাকে। এটা কখনো মূল নামের সংক্ষিপ্ত রূপও হতে পারে, আবার কখনোবা ব্যঙ্গার্থক অর্থেও ডাকনাম দেওয়া হয়।

যেমন : কারও প্রকৃত নাম যদি *খন্দকার ইনামুল হক* হয়, তবে সেই ক্ষেত্রে তাকে *ইনামুল* নামে ডাকা হয়ে থাকে । একইভাবে, কারও নাম *তৌহিদুল ইসলাম* হলে তাকে স্বভাবতই *তৌহিদ* নামে ডাকা হয়, আর এটাই হল ডাকনাম ।

বিভিন্ন প্রতিষ্ঠানের নামের ক্ষেত্রেও ডাকনাম ব্যবহার করা হয়ে থাকে। এছাড়া বিভিন্ন জীবজন্তুকে ডাকার ক্ষেত্রেও ডাকনাম ব্যবহার করা হয়। বিশেষত, যেসব প্রাণী পোষা হয়ে থাকে, সেগুলোকে ডাকার সময়ও ডাকনাম ব্যবহৃত হয় ।

ক্রীড়াবিষয়ক ডাকনাম
--------------------

আঞ্চলিক, জাতীয় ও আন্তর্জাতিক খেলাধুলায় অংশগ্রহণকারী দল ও খেলোয়াড়দের ডাকনাম থাকতে পারে। এ নামগুলোর কিছু ভক্তদের ভালোবাসার বহিঃপ্রকাশ হিসেবে চালু হয় এবং মিডিয়ার কল্যাণে জনপ্রিয় হয়ে ওঠে। আবার অনেক প্রতিযোগিতায় (যেমন আমেরিকান ফুটবল বা আইপিএল) প্রত্যেক দলের নিবন্ধনকৃত ডাকনাম থাকে।

তথ্যসূত্র
---------

আরো পড়ুন
---------

* নাম
**ভাদুড়ী মশাই** হল বাংলা সাহিত্যের একটি কাল্পনিক গোয়েন্দা চরিত্র। বাংলা সাহিত্যে গোয়েন্দা চরিত্রগুলির অন্যতম ভাদুড়ী মশাই এর সৃষ্টিকর্তা কবি ও লেখক নীরেন্দ্রনাথ চক্রবর্তী।

চরিত্র
------

ভাদুড়ী মশাই এর আসল নাম চারুচন্দ্র ভাদুড়ী। তিনি সেন্ট্রাল ব্যুরো অফ ইনভেস্টিগেশন বা সিবি আই এর প্রাক্তন আধিকারিক। কেন্দ্রীয় গোয়েন্দা সংস্থা থেকে অবসর গ্রহণ করার পরে চারু ভাদুড়ি ইনভেস্টিগেশনস নামক একটি প্রাইভেট গোয়েন্দা সংস্থা তৈরি করেছেন। তার সহকারী ভাগ্নের নাম কৌশিক। বিভিন্ন রহস্য সমাধানে ভাদুড়ী মশাই এর সঙ্গী হন মজাদার চরিত্র সদানন্দ বসু। ভাদুড়ি মশাই এর সংস্থার সদর দপ্তর ব্যাঙ্গালোরে। তিনি ক্রসওয়ার্ড পাজল সমাধান করতে ভালোবাসেন।

কাহিনী
------

* *বিষানগড়ের সোনা*
* *পাহাড়ী বিছে*
* *কামিনীর কন্ঠহার*
* *জাল ভেজাল*
* *ভোর রাতের আর্তনাদ*
* *তুষারে রক্তের দাগ*
* *আংটি রহস্য*
* *বিগ্রহের চোখ*
* *ভুতুড়ে ফুটবল*

তথ্যসূত্র
---------

1. 1 2  নীরেন্দ্রনাথ চক্রবর্তী (২০০৭)। *জোড়া ভাদুড়ী*। কলকাতা: দেজ পাবলিশিং। আইএসবিএন 978-81-295-2064-7।
2. ↑  Prabirendra Chattopadhyay। "QuijjhoTika: A Quiz Book by Prabirendra Chattopadhyay"। সংগ্রহের তারিখ ১ মার্চ ২০১৮।
**ঢাকা নগর জাদুঘর** বাংলাদেশের রাজধানী ঢাকার দক্ষিণ সিটি করপোরেশন কার্যালয়ের নগর ভবনে অবস্থিত। ঢাকার ইতিহাসকে সংরক্ষণের জন্য এই ভবনের ষষ্ঠতলায় জাদুঘরটি প্রতিষ্ঠা করা হয়।

ঢাকা নগর ভবন

উদ্দেশ্য
--------

ঢাকা শহরের ইতিহাস, ঐতিহ্য, স্মৃতি সংরক্ষণ ও নগরবিষয়ক গবেষণার জন্য ১৯৮৭ সালে রাজধানীতে প্রতিষ্ঠিত হয়েছে ‘ঢাকা নগর জাদুঘর’। এটি ঢাকা নগরী সম্পর্কিত জাদুঘর।

ইতিহাস
------

১৯৮৭ সালে ঢাকার ১৩৩, গ্রিন রোডের ‘জাহানারা গার্ডেন’ ছিল বেসরকারি উদ্যোগে প্রতিষ্ঠিত নগর জাদুঘরের প্রথম অস্থায়ী কার্যালয়। তবে পুরান ঢাকার পাঁচ ভাই ঘাট লেনের একটি বাড়িতে প্রথম প্রতিষ্ঠা করা হয়েছিল জাদুঘরটি। ১৯৯৬ সালের ২০ জুলাই নগর ভবনের ষষ্ঠতলার একটি সুপরিসর হলঘরে এটা স্থান লাভ করে। বর্তমানে এটা সরকারি প্রতিষ্ঠান এবং একটি ট্রাস্টি বোর্ডের মাধ্যমে পরিচালিত।

সংগ্রহ
------

এখানে সংরক্ষিত আছে ঢাকা নগরীর স্মৃতি সংক্রান্ত জানা-অজানা নানা বিষয়। ১০০ বছর আগের ঢাকার এ মানচিত্রটি ছাড়াও এখানে আছে প্রাক-মোগল আমল থেকে বাংলাদেশ আমল পর্যন্ত ঢাকার সীমানার ধারাবাহিক বৃদ্ধির নকশা। ঢাকার ইতিহাস সংবলিত ১০১টি দুর্লভ আলোকচিত্র রয়েছে এই নগর জাদুঘরে। এছাড়াও এই জাদুঘরে ঢাকার প্রথম ছাপাখানা ও নবাবি আমলের হুক্কা, উনিশ শতকে ঢাকার নবাবদের ব্যবহৃত পানের বাটা, সে আমলের মুদ্রা, পানদানি, তামার বালতি, জগ, ড্রেসিং টেবিল, শাঁখা ও শাঁখা তৈরির করাত, বদনাসহ নানা উপকরণ। দুর্লভ আলোকচিত্রের মধ্যে আছে- পুরান ঢাকার রোজ গার্ডেন, রূপলাল হাউস, হোসেনি দালানের আদি রূপ, বড় কাটরা, ছোট কাটরা, সাতগম্বুজ মসজিদ, উনিশ শতকে নির্মিত বিভিন্ন বাড়ি, সেন্ট জেমস গির্জা (বর্তমান বাহাদুর শাহ পার্কের কাছে), পুরনো হাইকোর্ট ভবন, ১৯০৪ সালে দিলকুশার নবাববাড়ি, ডানা দীঘি প্রভৃতি।

ঢাকা থেকে প্রকাশিত প্রথম ইংরেজি সংবাদপত্র সাপ্তাহিক ‘ঢাকা নিউজ’ মুদ্রণ কাজে ব্যবহৃত মুদ্রণ যন্ত্রটি রয়েছে এই জাদুঘরে। এই মুদ্রণ যন্ত্রটি উনিশ শতকের (১৮৪৭-৪৮) মাঝামাঝি সময়ের। সেই সময় এই মুদ্রণ যন্ত্রটি স্থাপন করেছিলেন সুইজারল্যান্ডের স্যামুয়েল বোস্ট। পুরান ঢাকার একটি জীর্ণ বাড়ি থেকে ১৯৮৯ সালে ঢাকা নগর জাদুঘরের ট্রাস্টি হাশেম শফি এই মুদ্রণ যন্ত্রটি এখানে সংরক্ষণ করেছিলেন।

এখানে রয়েছে মোগল এবং ব্রিটিশ আমলের বিভিন্ন দলিল, ছবি এবং গ্রন্থসহ নানা জিনিস। ঢাকার ১৯৫২, ১৯৬৬, ১৯৬৯ ও ১৯৭১ সালসহ নানা আন্দোলনের বেশকিছু দুর্লভ আলোকচিত্র ও পোস্টার রয়েছে।

প্রকাশনা
--------

নানা ঐতিহাসিক স্থাপনার ওপর কার্ড, পোস্টার, পুস্তিকা এবং ঢাকার বিভিন্ন বিষয়ে বেশ কয়েকটি গবেষণাগ্রন্থ প্রকাশ করেছে জাদুঘরটি। উল্লেখযোগ্য হলো- শামসুর রাহমানের ‘স্মৃতির শহর’, আবদুল কাইউমের ‘চকবাজারের কেতাবপঞ্জি’, আবদুল করিমের ‘ঢাকাই মসলিন’, মুনতাসীর মামুনের ‘ঢাকার হারিয়ে যাওয়া কামান’, প্যাকি গ্যাডেসের ‘ঢাকা নগর উন্নয়ন পরিকল্পনা’।

পরিদর্শন সময়
-------------

সকাল ৯টার দিকে জাদুঘর সবার জন্য উন্মুক্ত করা হয় এবং খোলা থাকে বিকাল সাড়ে ৪টা পর্যন্ত। সারাদিনে তেমন কোনো দর্শনার্থী আসেন না এখানে। জাদুঘরটির প্রবেশ মূল্য জনপ্রতি ২ টাকা। সপ্তাহের শুক্রবার ও শনিবার বন্ধ থাকে

তথ্যসূত্র
---------

1. ↑
বিশ্ব রক্তদাতা দিবস,২০১৫ উদযাপন
১৪ জুন হল বিশ্ব রক্তদাতা দিবস। যারা স্বেচ্ছায় ও বিনামূল্যে রক্তদান করে লাখ লাখ মানুষের প্রাণ বাঁচাচ্ছেন তাদেরসহ সাধারণ জনগণকে রক্তদানে উৎসাহিত করাই এ দিবসের উদ্দেশ্য।

১৯৯৫ সাল থেকে আন্তর্জাতিক রক্তদান দিবস পালন এবং ২০০০ সালে ‘নিরাপদ রক্ত’-এই থিম নিয়ে পালিত বিশ্ব স্বাস্থ্য দিবসের অভিজ্ঞতা নিয়ে ২০০৪ সালে প্রথম পালিত হয়েছিল বিশ্ব রক্তদান দিবস। ২০০৫ সালে বিশ্ব স্বাস্থ্য অধিবেশনের পর থেকে প্রতিবছর বিশ্ব স্বাস্থ্য সংস্থাও এ দিবস পালনের জন্য তাগিদ দিয়ে আসছে।

প্রতিবছর ৮ কোটি ইউনিট রক্ত স্বেচ্ছায় দান হয়, অথচ এর মাত্র ৩৮ শতাংশ সংগ্রহ হয় উন্নয়নশীল দেশগুলো থেকে, যেখানে বাস করে বিশ্বের মোট জনসংখ্যার ৮২ শতাংশ মানুষ। এ ছাড়া এখনো বিশ্বের অনেক দেশে মানুষের রক্তের চাহিদা হলে নির্ভর করতে হয় নিজের পরিবারের সদস্য বা নিজের বন্ধুদের রক্তদানের ওপর, আর অনেক দেশে পেশাদারি রক্তদাতা অর্থের বিনিময়ে রক্ত দান করে আসছে রোগীদের। অথচ বিশ্বের নানা দেশ থেকে তথ্য-উপাত্ত সংগ্রহ করে জানা যায়, ‘নিরাপদ রক্ত সরবরাহের’ মূল ভিত্তি হলো স্বেচ্ছায় ও বিনামূল্যে দান করা রক্ত। কারণ তাদের রক্ত তুলনামূলকভাবে নিরাপদ এবং এসব রক্তের মধ্য দিয়ে গ্রহীতার মধ্যে জীবনসংশয়ী সংক্রমণ, যেমন এইচআইভি ও হেপাটাইটিস সংক্রমণের আশঙ্কা খুবই কম।

স্বেচ্ছায় ও বিনামূল্যে রক্তদানকারী আড়ালে থাকা সেসব মানুষের উদ্দেশে, এসব অজানা বীরের উদ্দেশে, উৎসর্গীকৃত ১৪ জুনের বিশ্ব রক্তদান দিবস। ১৪ জুন দিবসটি পালনের আরও একটি তাৎপর্য রয়েছে। এদিন জন্ম হয়েছিল বিজ্ঞানী কার্ল লান্ডষ্টাইনারের। এই নোবেলজয়ী বিজ্ঞানী আবিষ্কার করেছিলেন রক্তের গ্রুপ ‘এ, বি, ও,এবি’। রক্তদান মহৎ দান। রক্তদান করলে শরীরের কোন ক্ষতি হয় না ।এমনিতেই রক্ত কণিকা নির্দিষ্ট সময় পর নষ্ট হয়ে যায়। তাই রক্ত দান করুন, রোগীর প্রাণ বাঁচান।

তথ্যসূত্র
---------

1. ↑  "বিশ্ব রক্তদাতা দিবস"। *বিশ্ব স্বাস্থ্য সংস্থা* (ইংরেজি ভাষায়)। সংগ্রহের তারিখ ২০২০-০৫-১২।
2. ↑  "Blood around the World | FIODS / IFBDO"। *International Federation of Blood Donor Organizations* (ইতালীয় ভাষায়)। সংগ্রহের তারিখ ২০২০-০৫-১২।
রানী **কালিন্দী** (? -১৮৭৩ সিই) চাকমা সার্কেলের ৪৬ তম শাসক ছিলেন। তিনি চাকমা জনগণের একমাত্র মহিলা শাসক ছিলেন।

তিনি বর্তমান বাংলাদেশের পার্বত্য চট্টগ্রাম অঞ্চলের রাঙ্গামাটি-খাগড়াছড়ি মহাসড়কের নিকটবর্তী কুদুকছড়ি গ্রামে জন্মগ্রহণ করেছিলেন এবং "গুজং বুজযে" নামে পরিচিত এক সাধারণের কন্যা ছিলেন যার আক্ষরিক অর্থ চাকমা ভাষা থেকে অনুবাদ করা "বাঁকানো বৃদ্ধ"।

তাকে বিয়ে করেছিলেন রাজা ধরম বক্স খান ।

তাঁর মৃত্যুর পরে তিনি প্রতিদ্বন্দ্বী রাণীদের সাথে সংক্ষিপ্ত ক্ষমতার লড়াইয়ের পরে রাজকীয় রানি হয়েছিলেন এবং পার্বত্য চট্টগ্রাম জেলার ব্রিটিশ সুপার ক্যাপ্টেন টমাস হারবার্ট লেভিনের সহায়তায় এস্টেট ম্যানেজার শুক্লাল দেওয়ান নামে পরিচিত ছিলেন।

কৃতিত্ব অর্জন
-------------

তিনি মায়ানমার থেকে সন্ন্যাসীদের আমন্ত্রণ জানিয়ে রাজ্যটিতে প্রাতিষ্ঠানিকভাবে থেরবাদ বৌদ্ধ ধর্মকে পৃষ্ঠপোষকতা করেছিলেন।

তাঁর সময়ে রাজবাড়িটি চট্টগ্রাম জেলার রাঙ্গুনিয়ার রাজনগরে ছিল।

শত শত বৌদ্ধ মন্দিরের পাশাপাশি তিনি তাঁর অ-বৌদ্ধ প্রজাদের জন্য গীর্জা, মসজিদ এবং হিন্দু মন্দিরও তৈরি করেছিলেন, যার ফলে চাকমাবিহীন জনগোষ্ঠীর কাছ থেকে চাকমা রাজের প্রতি আনুগত্য ও সমর্থন তৈরি হয়েছিল।

মরণ
---

১৮৭৩ সালে তাঁর পদ-নাতি হরিশ চন্দ্রকে তার জায়গায় পরবর্তী চাকমা রাজা হিসাবে রেখে তিনি মারা যান।

তথ্যসূত্র
---------

* Chakma, Kabita (জুলাই ২০১১)। "The lands of Kalindi Rani"। ২৯ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০২০।
* Chatterjee, Suhas (১৯৯৪)। *Making of Mizoram: Role of Laldenga*। M.D. Publications Pvt. Ltd.। পৃষ্ঠা 14–। আইএসবিএন 978-81-85880-38-9।   Chatterjee, Suhas (১৯৯৪)। *Making of Mizoram: Role of Laldenga*। M.D. Publications Pvt. Ltd.। পৃষ্ঠা 14–। আইএসবিএন 978-81-85880-38-9।   Chatterjee, Suhas (১৯৯৪)। *Making of Mizoram: Role of Laldenga*। M.D. Publications Pvt. Ltd.। পৃষ্ঠা 14–। আইএসবিএন 978-81-85880-38-9।
**পবিত্রকুমার সেন** (১৫ মে ১৯০৬ - ১৫ সেপ্টেম্বর ১৯৯৭ - ১৫ সেপ্টেম্বর, ১৯৯৭ )  ছিলেন বিশিষ্ট উদ্ভিদ-কৃষিবিজ্ঞানী। ১৯৫০ এর দশকে তিনি কলকাতা বিশ্ববিদ্যালয়ের কৃষি অনুষদের খয়রা অধ্যাপক হন এবং "কৃষি কলেজ" স্থাপন করেন।

জন্ম ও শিক্ষাজীবন
-----------------

পবিত্রকুমার সেনের জন্ম  বেঙ্গল প্রেসিডেন্সির ত্রিপুরার অধুনা বাংলাদেশের কুমিল্লা জেলার কসবায়। পিতা বিশিষ্ট আইনজীবী নীলকমল সেন এবং মাতা কাশীবাসী দেবী। তিনি ত্রিপুরা জেলা স্কুল থেকে ম্যাট্রিক, ১৯২৭ খ্রিস্টাব্দে কলকাতার প্রেসিডেন্সি কলেজ থেকে উদ্ভিদ বিদ্যায় প্রথম শ্রেণীতে অনার্স ও জুবিলি পুরস্কারসহ বি.এ এবং কলকাতা বিশ্ববিদ্যালয় থেকে এম.এ পাশের পর লন্ডনে যান। তিনি ১৯৩৩ খ্রিস্টাব্দে লন্ডনের ইম্পিরিয়াল কলেজ অব সায়েন্স অ্যান্ড টেকনোলজি থেকে পিএইচডি ডিগ্রি লাভ করেন।

কর্মজীবন
--------

দেশে ফিরে  কলকাতা বিশ্ববিদ্যালয়ে দু-বছর উদ্ভিদবিদ্যা বিভাগে গবেষণা ও অধ্যাপনা করেন। পরে দিল্লির ইম্পিরিয়াল কাউন্সিল অফ এগ্রিকালচারাল রিসার্চ-এ ফিজিয়োলজিক্যাল বোটানিস্ট হিসাবে যোগ দেন। সেখান থেকে উচ্চতর শিক্ষার জন্য (ফল সংক্রান্ত গবেষণা) তাঁকে ইংল্যান্ডের ইস্ট মলিং সংস্থায় পাঠানো হয়। দেশে ফিরে ১৯৪০ খ্রিস্টাব্দে ভারতে বৃটিশ সরকারের অধীনে বিহারের ভাগলপুর নিকটস্থ সবুরে হর্টিকালচারিস্ট হিসাবে কাজ করতেন। তিনি কলকাতায় কৃষি কলেজ স্থাপনার জন্য  শ্যামাপ্রসাদ মুখোপাধ্যায় কর্তৃক আমন্ত্রিত হন। চল্লিশের দশকে  তিনি  মহাত্মা গান্ধী ও  রবীন্দ্রনাথ ঠাকুরের অনুপ্রেরণায় শান্তিনিকেতনে গ্রামোন্নয়নে ব্রতী হন। ১৯৪৮ খ্রিস্টাব্দে কলকাতা বিশ্ববিদ্যালয়ের খয়রা প্রফেসর অফ এগ্রিকালচারে অধ্যাপনা করেন এবং সেই সাথে তিনি পশ্চিমবঙ্গের  তৎকালীন মেদিনীপুর জেলার অনগ্রসর দুর্গম এক গ্রাম কাপগাড়িতে সেবাভারতী নামে এক সংস্থা প্রতিষ্ঠা করে শিক্ষার বিভিন্ন দিক নিয়ে পরীক্ষা নিরীক্ষা শুরু করেন। তিনি ভারতের এই দরিদ্র গ্রাম কাপগাড়িতে নার্সারিস্তর থেকে শিক্ষা প্রদানের জন্য বিদ্যালয় স্থাপন করেন  ১৯৫৪ খ্রিস্টাব্দ থেকে ১৯৭১ খ্রিস্টাব্দ পর্যন্ত ডিন অফ দি ফ্যাকাল্টি অফ এগ্রিকালচার ছিলেন আর এই সময়েই কলকাতা বিশ্ববিদ্যালয়ে স্নাতকোত্তর স্তরে কৃষি নিয়ে পড়াশোনা তিনিই চালু করেন। অধ্যাপক ড. সেন বহুচর্চিত উন্নয়ন প্রকল্পের জন্য  গবেষণা বিষয়ক নিবন্ধ রচনা করেছেন। যেমন -  "দ্য ভিলেজ সিচুয়েশন ইন ইন্ডিয়া অ্যান্ড রি-অর্গানাইজেশন অব ইটস্ এগ্রিকালচারাল রিসোর্সেস: এ কেস স্টাডি":এবং এটি এগ্রিকালচারাল অ্যাডমিনিস্টেশন, এলশেভিয়ার কর্তৃক প্রকাশিত  হয় ।

সম্মাননা
--------

ড.পবিত্রকুমার সেন কলকাতা বিশ্ববিদ্যালয়ের ইমেরিটাস প্রফেসর হন। বিধানচন্দ্র কৃষি বিশ্ববিদ্যালয়ের অনারারি ডি.এসসি ডিগ্রি লাভ করেন। শিক্ষা বিস্তার ও গ্রামোন্নয়নের কাজে বিশেষ অবদানের জন্য বিশ্বভারতী বিশ্ববিদ্যালয়ের "রথীন্দ্র পুরস্কার"-এ ভূষিত হন।

তথ্যসূত্র
---------

1. ↑  Anjali Bose (২০১৯)। *Sansad Bengali Charitabhidhan Vol.II*। Sahitya Sansad,Kolkata। পৃষ্ঠা 211। আইএসবিএন 978-81-7955-292-6।
2. ↑  "www.kapgari.org"। ২৫ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২২।
3. ↑  Sen, P.K.; Ghoshal, S.N. (১৯৭৬)। "The village situation in India and reorganisation of its agricultural resources: A case study": 53–77। ডিওআই:10.1016/0309-586X(76)90032-7।
**বিশ্ব শুল্ক সংস্থা** (ইংরেজি: World Customs Organization), একটি আন্তর্জাতিক সংগঠন যা বিশ্বব্যাপী আন্তঃদেশীয় বাণিজ্যের ক্ষেত্রে কেন্দ্রীয় শুল্ক সমন্বয়কের দায়িত্ব পালন করে। পূর্বে এই সংস্থাটির নাম ছিল **শুল্ক সহযোগিতা কেন্দ্র** (ইংরেজি: Customs Cooperation Council)। বিশ্ব শুল্ক সংস্থার দপ্তর বেলজিয়ামের রাজধানী ব্রাসেল্‌স শহরের কেন্দ্রে অবস্থিত। এই সংস্থার প্রধান নির্বাহীকে বলা হয় সেক্রেটারী জেনারেল। বর্তমান (২০১২) সেক্রেটারী জেনারেল হলেন জাপানের প্রতিনিধি কুনিয়ো মিকুরিয়া। পৃথিবীর ১৮২টি দেশ বর্তমানে এই সংস্থার সদস্য। দক্ষিণ এশিয়ার দেশ বাংলাদেশও এই সংস্থার সদস্য। ১৯৪৭-এ একটি আন্তঃসরকার শুল্ক সমন্বয়ের বিষয়ে পদক্ষেপ নেয়া শুরু হয় এবং ১৯৫২ খ্রিষ্টাব্দে আনুষ্ঠানিকভাবে কাস্টমস কোঅপারেশন কাউন্সিলের গোড়াপত্তন হয়। ১৯৫৩ খ্রিষ্টাব্দের ২৬ জানুয়ারি ব্রাসেলসে প্রথম কাউন্সিল অধিবেশন অনুষ্ঠিত হয়। ১৯৯৪ খ্রিষ্টাব্দে এই সংগঠনের নাম *বিশ্ব শুল্ক সংস্থা* নির্ধারণ করা হয়।  ১৯৫৩ খ্রিষ্টাব্দে অনুষ্ঠিত এই সংস্থার প্রথম অধিবেশনের স্মরণে প্রতিবছর ২৬ জানুয়ারি তারিখে বিশ্বব্যাপী 'আন্তর্জাতিক শুল্ক দিবস' পালিত হয়।

তথ্যসূত্র
---------

1. ↑
2. ↑  "বিশ্ব শুল্ক সংস্থা'র তথ্যতীর্থ"। ৬ জুলাই ২০১০ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১২।
3. ↑  "বিশ্ব শুল্ক সংস্থা স্থাপনের ইতহিাস"। ৭ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১২।

বহিঃসংযোগ
---------

* বিশ্ব শুল্ক সংস্থা'র তথ্যতীর্থ
ফরফরাসের মাধ্যমে ডোপায়নকৃত এন-টাইপ অর্ধ-পরিবাহী (সিলিকন)
**ডোপায়ন** বা **ডোপিং** হলো অর্ধপরিবাহী উৎপাদনে ইচ্ছাকৃতভাবে একটি অত্যন্ত খাঁটি অর্ধ পরিবাহী'র মধ্যে ভেজাল মিশিয়ে এর বৈদ্যুতিক বৈশিষ্ট্যাবলী পরিবর্তন করা। ভেজালের পরিমাণ অর্ধপরিবাহীর ধরনের উপর নির্ভর করে।

ডোপায়ন পদ্ধতি
--------------

n-টাইপ সেমি-কন্ডাক্টর সংশ্লেষের বাষ্প-পর্যায়ের পরিবর্তন পদ্ধতি ব্যবহার করা হতে পারে। বাষ্প-পর্যায়ের অবস্থার পরিবর্তন, নেতিবাচক ডোপ ধারণকারী একটি গ্যাস পাতলা পাতের উপর দিয়ে প্রবাহিত হতে দেয়া হয়। এন-টাইপ গ্যাস ডোপিং-এর ক্ষেত্রে গ্যালিয়াম আরসেনাইড-এর উপর দিয়ে হাইড্রোজেন সালফাইড প্রবাহিত করা হয় এবং গঠন ভাগ সালফার অন্তর্ভুক্ত হয়। এই প্রক্রিয়াটি সালফার ক্রমাগত পৃষ্ঠের উপর নিবিষ্টতা দ্বারা চিহ্নিত করা যায়। সাধারণভাবে, ডোপ করার জন্য পছন্দসই বৈদ্যুতিক বৈশিষ্ট্যসম্পন্ন একটি খুব পাতলা স্তর প্রয়োজন হয়। প্রতিক্রিয়াটির শর্ত হিসেবে সাধারণত গ্রুপ ষষ্ঠ উপাদানের জন্য ৬০০ থেকে ৮০০° সেন্টিগ্রেড এবং সময় সাধারণত তাপমাত্রার উপর নির্ভর করে ৬-১২ ঘণ্টার মতো।

তথ্যসূত্র
---------

1. ↑  Schubert, E. F. (২০০৫)। *Doping in III-V Semiconductors*। পৃষ্ঠা 241–243। আইএসবিএন 0-521-01784-X।
2. ↑  Middleman, S. (১৯৯৩)। *Process Engineering Analysis in Semiconductor Device Fabrication*। পৃষ্ঠা 29, 330–337। আইএসবিএন 0-07-041853-5।
3. ↑  Deen, William M. (১৯৯৮)। *Analysis of Transport Phenomena*। পৃষ্ঠা 91–94। আইএসবিএন 978-0-19-508494-8।
**ডোবকা** (বা ডবকা নামে পরিচত ) শহরটি ভারতবর্ষের আসাম রাজ্যের কেন্দ্রস্থলে নগাঁও জেলাতে অবস্থিত একটি বাণিজ্যিক কেন্দ্রস্থল। এটি বর্তমানে নবগঠিত হোজাই জেলায় অবস্থিত৷

জনপরিসংখ্যান
------------

**২০০১ সনের[হালনাগাদ] ভারতীয় আদমশুমারি:**- দবকার জনসংখ্যা ছিল ১১,০৪৩। পুরুষদের জনসংখ্যা ৫১%
এবং অপরপক্ষে মহিলাদের হার ৪৯%। দবকার সাক্ষরতার হার ৮৫% যা জাতীয় গড় ৬৬.৫% - এর তুলনায় অনেক বেশি :
পুরুষদের মধ্যে সাক্ষরতার হার ৮৮% এবং মহিলাদের মধ্যে এই হার ৭৯%। এই শহরের ৬ বছরের কম বয়সীদের জনসংখ্যা ১২% ।

**২০১১ সনের[হালনাগাদ] ভারতীয় আদমশুমারি:**- দবকা শহরের মোট জনসংখ্যা ১৩,১১৮ যার মধ্যে ৬,৬৭৫ জন পুরুষ এবং ৬,৪৪৩ জন মহিলা। (০-৬) বছরের শিশুর সংখ্যা ২,১১৮, মোট জনসংখ্যার ১৬.১৫ % । মহিলা লিঙ্গ অনুপাত ৯৬৫, যেখানে রাজ্যের গড় লিঙ্গ অনুপাত ৯৫৮। তাছাড়া দবকাতে শিশু লিঙ্গ অনুপাত ১,০২১, তুলনায় আসাম রাজ্যের গড় ৯৬২ জন। সাক্ষরতার হার ৭৬.৭৩%, রাজ্যের গড় ৭২.১৯% এর তুলনায় বেশি। পুরুষ ও মহিলা সাক্ষরতার হার যথাক্রমে ৮১.৩৮%, ৭১.৮৬%।

ভৌগোলিক অবস্থান
---------------

দবকা গড় সমুদ্রতল থেকে প্ৰায় ৬১ মিটার উচ্চতায় অবস্থিত

৩৬ নং জাতীয় মহাসড়ক দবকাকে নগাঁও এবং ডিমাপুর  শহরের সাথে যুক্ত করেছে।

চারিদিকেতে বেষ্টিত পাহাড় শহরটিকে আসামের সুন্দর শহরে পরিণত করেছে।

সংস্কৃতি
--------

দবকার সংস্কৃতি ঐতিহ্যগত উৎসব, খাদ্য, সঙ্গীত এবং নাটমন্দিরের একটি মিশ্রণ। শহরটি আসামের অন্যান্য শহরের তুলনায় আকার ও প্রাচুর্যে নানাবিধ খাদ্য, বিনোদন ও রাত্রি জীবনের সঙ্গে একটি মিশ্রিত এবং বিচিত্র জীবনধারা উপলব্ধি করায়। দবকার ইতিহাস সংস্কৃতির, ধর্মের এবং খাবার সহাবস্থানের বিচিত্র পরিসীমা একটি গুরুত্বপূর্ণ বাণিজ্যকেন্দ্র হিসেবে শহরে নেতৃত্বাধীন হয়েছে। ব্রিটিশ আমল থেকেই আসামের সর্বাঙ্গ থেকে মানুষদের অভিপ্রয়াণের কারণে শহরটির সংস্কৃতির একটি অনন্য মিশ্রণ। হিন্দুদের একটি উল্লেখযোগ্য সংখ্যার সাথে এখানকার বাসিন্দাদের সংখ্যাগরিষ্ঠ মুসলমান । দবকার বাসিন্দারা উভয় পাশ্চাত্য এবং ভারতীয় উৎসব উদ্‌যাপন করে। শহরটির কিছু জনপ্রিয় উৎসবের মধ্যে রয়েছে দীপাবলী, দোল, ঈদ, বড়দিন, নবরাত্রি, গুড ফ্রাইডে, বিহু, মহরম, দুর্গাপূজা এবং মহাশিবরাত্রি।

অর্থনীতি
--------

হোজাই পর দোবোকা মধ্যপ্রাচ্যের দেশগুলোতে আন্তর্জাতিক আগর রপ্তানির ক্ষেত্রে একটি প্রযুক্তিগত শহর এবং ব্যাংকক, লাওস, সিঙ্গাপুরের মতই দবকা আসামের উন্নত শহরের অন্যতম । শহরটি আসামের সর্বোচ্চ মাথাপিছু আয় দিক থেকে দশম স্থান অর্জন করেছে। নিম্ন শ্রেণীর পরিবারের বেশিরভাগই ধান চাষ, গম চাষ, আখ চাষের সঙ্গে নিয়োজিত রয়েছেন। যদিও বিপুল পরিমাণের চাল উৎপাদনের তুলনায় অতি সামান্য জমি। নিচু পাহাড়ের অন্তরালে মাটির প্রাকৃতিক উর্বরতা উল্লেখযোগ্যভাবে চাষ উৎপাদনে গতিবৃদ্ধপ্রাপ্ত করে তুলে।

আরো দেখুন
---------

* হোজাই জেলা
* মারকাজ একাডেমী
* ভিরগূ ইন্দ

তথ্যসূত্র
---------

1. ↑  "ভারতবর্ষের ২০০১ সনের আদমশুমারি::২০০১ সনের আদমশুমারি তথ্য, গ্রাম ও শহরাঞ্চল সহ (গণনা)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।
2. ↑  "তালিকাঃ৩: জনসংখ্যা, ০-৬ বয়সের মধ্যে জনসংখ্যা এবং লিঙ্গানুসারে সাক্ষরতা- শহর(বর্ণানুসারে): ২০০১"। Archived from the original on ১৬ জুন ২০০৪। সংগ্রহের তারিখ ১৬ জুন ২০১৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
3. ↑  "দবকার ২০১১ সনের আদমশুমারি"।
4. ↑  "দবকার মানচিত্র এবং জলবায়ু"।

বহিঃসংযোগ
---------

* দবকার উপগ্রহ মানচিত্র
* দবকা বিষয়ে
**কালেরপাড়া জামে মসজিদ** বগুড়া জেলার ধুনট উপজেলা এর ৪ কিলোমিটার উত্তরে কালেরপাড়া গ্রামে অবস্থিত। এটির গোড়াপত্তন ঘটে ১৫৫২ সালে। গ্রামের ৫০০র বেশি পরিবার এই মসজিদে নামাজ আদায় করেন। জুম্মা ও তারাবির জামাতে মেয়েরাও অংশগ্রহণ করে। এই মসজিদটি ২ বার পুনঃনির্মাণ করা হয়। মুসল্লির সংখ্যা বৃদ্ধি পাওয়ার কারণে বর্তমান (২০১৯ সাল) এটির ৩য় বারের মতো পুনঃনির্মাণ এর কাজ চলছে।

ইতিহাস
------

কালেরপাড়া জামে মসজিদ অতি প্রাচীন মসজিদ। ৪০০ বৎসর পূর্বে ১৫৫২ সালে এই মসজিদের গোড়াপত্তন হয়। মসজিদটি প্রথমে খড়ের চৌচালা গৃহ ছিল। ১৮৬০ সালে পুনঃনির্মাণকালে করগেট টিনের ছাউনি দেওয়া হয়। ১৯৭২ সালে স্থায়ী ইমারত নির্মাণে করা হয়। তখন মসজিদটির পরিমাপ ছিল ২১.৩৭ মি/ ১৭.৪৬ মি। বর্তমানে (২০১৯ সাল) মসজিদটির সম্প্রসারণ ও পুনঃনির্মাণ কাজ শুরু হয়েছে। যাতে ৪ তোলা বিশিষ্ট একটি ভবন নির্মাণ করার পরিকল্পনা করা হয়েছে এবং মসজিদটির সম্প্রসারণ করা হবে। এই সমাজের মুসল্লিরা এই একটিমাত্র মসজিদে একত্রিতভাবে নামাজ আদায় করেন। গ্রামের ৫০০ ও অধিক পরিবাবের লোক এই মসজিদ এ নামাজ আদায় করেন। এই মসজিদে প্রতি শুক্রবারের জুম্মা ও রমজানের তারাবির জামাতে বিপুল সংখ্যক মহিলা মুসল্লি জামাতে শরিক হন। মসজিদের নামে কয়েক একর জমি আছে। আজ থেকে ২০০ বছর পূর্বেও কালেরপাড়া পার্শ্ববর্তী ৪/৫ টি গ্রামের মুসল্লিরা এই মসজিদে নামাজ আদায় করতেন।

তথ্যসূত্র
---------
**মেইজু কিন** (চীনা: 秦美苏; জন্ম ৩ জানুয়ারি ১৯৯৪) হলেন একজন চীনা মডেল, যিনি মিস ইউনিভার্স চীন ২০১৮ খেতাব লাভ করেছিলেন এবং মিস ইউনিভার্স ২০১৮ প্রতিযোগিতায় চীনের প্রতিনিধিত্ব করেছিলেন।

ব্যক্তিগত জীবন
--------------

মেইজু কিন জন্মেছিলেন চীনের লিয়াওনিং প্রদেশের আনশানে, ১৯৯৪ সালের ৩ জানুয়ারিতে। তিনি বর্তমানে সাংহাইতে বাস করেন।

মেইজু কিন কানাডার এডমন্টনের আলবার্টা বিশ্ববিদ্যালয় থেকে গণিতের উপরে স্নাতক ডিগ্রি লাভ করেছেন।

সুন্দরী প্রতিযোগিতায় অংশগ্রহণ
------------------------------

### মিস ইউনিভার্স চীন ২০১৭

মেইজু কিন মিস ইউনিভার্স চীন ২০১৭ প্রতিযোগিতায় দ্বিতীয় রানার আপ হিসেবে ঘোষিত হন। সেবার মিস ইউনিভার্স চীন খেতাব লাভ করেছিলেন রোজেটে কিউ।

### মিস ইউনিভার্স চীন ২০১৮

মেইজু কিন ২০১৮ সালের এপ্রিল মাসের ১৮ তারিখে মিস ইউনিভার্স চীন খেতাব লাভ করেন। ফলশ্রুতিতে তিনি মিস ইউনিভার্স ২০১৮ প্রতিযোগিতায় চীনের প্রতিনিধিত্ব করার সুযোগ লাভ করেন।

### মিস ইউনিভার্স ২০১৮

মেইজু কিন ২০১৮ সালে থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় চীনের প্রতিনিধিত্ব করেছিলেন।তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।

তথ্যসূত্র
---------

1. ↑  "Miss Universe China 2018 is Qin Meisu"। vnexpress.net (Vietnamese ভাষায়)। ২৭ এপ্রিল ২০১৮। সংগ্রহের তারিখ ৩০ এপ্রিল ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Meisu Qin crowned Miss Universe China 2018"। *Beauty Pageant - India Times*। সংগ্রহের তারিখ ৫ মে ২০১৮।
3. ↑  News, Joel Guinto, ABS-CBN। "Catriona Gray crowned Miss Universe"। *ABS-CBN News*।
**কালীপদ পাঠক**  (ইংরেজি:  Kalipada Pathak) (  ১৮৯০  - ১৫ নভেম্বর , ১৯৭০ ) একজন প্রখ্যাত  বাঙালি টপ্পাগায়ক এবং ধ্রুপদী গানের অন্যতম শিল্পী ।

সংক্ষিপ্ত জীবনী
---------------

কালীপদ পাঠকের  জন্ম বৃটিশ ভারতের অধুনা  পশ্চিমবঙ্গের  হুগলি জেলার রাজহাটিতে। পারিবারিক সূত্রে তার জন্ম তারিখ হল ১৮৯১ খ্রিস্টাব্দের ১৯ শে মার্চ। তাদের পরিবারে গানবাজনার বিশেষচর্চা ছিল না, কিন্তু বাল্যকাল থেকেই তিনি সঙ্গীতের প্রতি আকৃষ্ট হন।  গোবিন্দচন্দ্র নাগের কাছে তিনি প্রথাগতভাবে সঙ্গীত শিক্ষা নেন এবং পরবর্তীকালে বিষ্ণুপুর ঘরানার বিখ্যাত সঙ্গীত সাধক রামপ্রসন্ন বন্দ্যোপাধ্যায়ের শিষ্যত্ব গ্রহণ করেন। এঁদের দুজনের কারণেই তিনি ধ্রুপদ আয়ত্ত করেন। উত্তর ভারতের বিখ্যাত টপ্পা গায়ক ওস্তাদ রমজান খাঁর কাছে শোরি মিঞার টপ্পারীতি শিক্ষা নেন। এছাড়া তিনি হাওড়া শিবপুরের দুজন বিখ্যাত টপ্পাশিল্পী নিকুঞ্জ বিহারী দত্ত ও ফণিশঙ্কর মুখোপাধ্যায়ের শিষ্যত্ব গ্রহণ করে টপ্পা, টপখেয়াল, পুরাতনী গান তথা শ্যামাসঙ্গীতে অসাধারণ নৈপুণ্য দেখিয়েছেন। কৃষ্ণকামিনী দাসী নামের এক গায়িকা তাঁকে পুত্রস্নেহে অনেক গান শেখান।যাত্রাগায়ক হিসাবে সংগীত জীবন শুরু করে তার খ্যাতি বিস্তৃত হয় টপ্পা গায়ক ও ধ্রুপদী সঙ্গীত শিল্পী হিসাবে মূলত তার উদাত্ত সুমধুর কণ্ঠস্বর ও স্পষ্ট উচ্চারণের অপরূপ গায়কির কারণে। শোরি মিঞার ও নিধুবাবুর টপ্পা ছাড়াও তিনি বহু অপ্রচলিত টপ্পা সংগ্রহ করেন। কালীপদ পাঠকের টপ্পা গানের প্রথম রেকর্ড প্রকাশিত হয় ১৯৩১ খ্রিস্টাব্দের জুলাই মাসে গ্রামোফোন কোম্পানির উদ্যোগে। গান দুটি হল - ‘আমার প্রেম রাখা দায় হল’ আর ‘আমাকে কাঁদায়ে যদি যাও’। তার কণ্ঠে যে গানগুলি অপূর্ব কলাকৃতি সৃষ্টি করত সে গুলি হল -

* ‘কে তোমারে শিখায়েছে প্রেম ছলনা’
* ‘তোমারই তুলনা তুমি এ মহীমণ্ডলে’
* ‘ভালোবাসিবে বলে ভালোবাসিনে’
* ‘মনোহর নয়ন তোমার’
* ‘কি করে কলঙ্ক যদি’
* ‘যে যাতনা যাতনায়’

এরূপ প্রায় ৩৩ টি গান পশ্চিমবঙ্গ সঙ্গীত নাটক একাডেমি সংরক্ষণ করছেন।
কালীপদ পাঠক পরবর্তীকালে টপ্পা, ধ্রুপদী ও পুরাতনী গানের শিক্ষা দিয়ে গেছেন অনেককে। এঁদের মধ্যে অন্যতম হলেন - চণ্ডীদাস মাল, রামকুমার চট্টোপাধ্যায়, গোপাল চট্টোপাধ্যায়, দিলীপ মুখোপাধ্যায় প্রমুখ শিল্পীরা। 
রবীন্দ্রভারতী বিশ্ববিদ্যালয়, বিশ্বভারতী বিশ্ববিদ্যালয়, ও বঙ্গ সংস্কৃতি সম্মেলন কর্তৃক তিনি পুরস্কৃত ও সম্মানিত হন।
কালীপদ পাঠক ১৯৭০ খ্রিস্টাব্দের ১৫ ই নভেম্বর প্রয়াত হন।

তথ্যসূত্র
---------

1. ↑    সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ১৩০, আইএসবিএন ৯৭৮-৮১-৭৯৫৫-১৩৫-৬
**নুসরাত জাভেদ** ( উর্দু: نُصرت جاوید‎‎ ) একজন পাকিস্তানি কলামিস্ট, সাংবাদিক এবং সংবাদ উপস্থাপক।  জাভেদ তার এএজে টিভিতে বল্টা পাকিস্তান প্রোগ্রাম দিয়ে টেলিভিশন জীবন শুরু করেছিলেন। তিনি এবং তার সহ-হোস্ট মুশতাক মিনহাস তারপরে টক শো দুনিয়া মেরে আগায়ে হোস্ট করার জন্য দুনিয়া টিভিতে এসেছিলেন। যা বোলতা পাকিস্তানের মতো একই ফর্ম্যাট অনুসরণ করেছিল, কিন্তু পরে এএজে টিভিতে ফিরে এসে বোলতা পাকিস্তানকে পুনরায় শুরু করেন।

পেশা
----

জাভেদ মুশতাক মিনহাসের সাথে এএজে টিভিতে বলটা *পাকিস্তান* শো-সহ-হোস্ট করতেন।  তিনি পাকিস্তানের একটি উর্দু দৈনিক পত্রিকা নওয়া-ই-ওয়াক্টের জন্যও উর্দুতে কলাম লেখেন।  ২২ জানুয়ারী ২০১৫, নুসরাত জাভেদ বিওএল নিউজে এক্সিকিউটিভ ভাইস প্রেসিডেন্ট এবং সিনিয়র অ্যাঙ্কারপারসন হিসাবে যোগদান করেছিলেন।  তিনি বর্তমানে দেওয়ান সংবাদে বুল বল পাকিস্তান বর্তমান বিষয়গুলিতে শো করছেন যা গুল্মেনয় শেঠি পরিচালিত। জাভেদ প্রথম পাকিস্তানি সাংবাদিক ছিলেন, যিনি ১৯৮৪ সালে ভারতীয় নির্বাচনকে প্রচার করেছিলেন এবং তার পর থেকে তিনি পাকিস্তানের পাশাপাশি ভারতে অনুষ্ঠিত সমস্ত নির্বাচনকে সম্প্রচার করেছেন। ইরাক, লেবানন ও আফগানিস্তান সহ দ্বন্দ্ব বিরাজমান অঞ্চলগুলোতে কভারেজ সম্পর্কেও তাঁর বিশদ অভিজ্ঞতা রয়েছে।

টিভি অনুষ্ঠান
-------------

তিনি নিম্নলিখিত শোতে কাজ করেছেন:

* বোল বোল পাকিস্তান
* বোলতা পাকিস্তান
* দুনিয়া মেরে এজী

তিনি বর্তমানে গুলমেনে শেঠি পরিচালিত দেওয়ান নিউজে টক শো বোল বোল পাকিস্তান উপস্থাপন করছেন ।

তথ্যসূত্র
---------

1. 1 2  "Profile: Nusrat Javed"। Awaz Today। ২০ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১১।
2. 1 2  "Nusrat Javed Biography"। ২৮ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০২০। , Retrieved 14 March 2016
3. ↑  "Nusrat Javed"। *The Express Tribune* (Column archive)। সংগ্রহের তারিখ ৭ এপ্রিল ২০১৯।
4. ↑  "Nusrat Javed joined Bol News"। ১৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০২০।
5. ↑  "Nusrat Javed first Pakistani Reporter"। ১৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০২০।
6. ↑  "Nusrat Javed Talk Shows"। ১ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০২০।
**পেং লিউয়ান** ( চীনা :彭丽媛; পিনয়িন : *Péng Lìyuán* ; জন্ম 20 নভেম্বর 1962) একজন চীনা সোপ্রানো এবং সমসাময়িক লোক গায়ক এবং চীনা কমিউনিস্ট পার্টির বর্তমান সাধারণ সম্পাদক এবং গণপ্রজাতন্ত্রী চীনের প্রেসিডেন্ট শি জিনপিংয়ের স্ত্রী ।  পেং বার্ষিক সিসিটিভি নিউ ইয়ারস গালাতে নিয়মিত উপস্থিত থেকে গায়িকা হিসেবে জনপ্রিয়তা অর্জন করেন , এটি একটি ব্যাপকভাবে দেখা চীনা টেলিভিশন অনুষ্ঠান যা চীনা নববর্ষের সময় প্রচারিত হয় ।  তিনি দেশব্যাপী গানের প্রতিযোগিতায় সম্মাননা অর্জন করেন। তার সবচেয়ে বিখ্যাত একক গানের মধ্যে রয়েছে 《父老乡亲》("আমাদের গ্রামের মানুষ"),《珠穆朗玛》(" ঝুমুলাংমা "), এবং 《在希望的田野上》("ইন দ্য ফিল্ড অফ হোপে")। পেং বেশ কয়েকটি জনপ্রিয় টিভি সিরিজের থিম গানও গেয়েছেন, যেমন *দ্য ওয়াটার মার্জিন* (1998)। তিনি সঙ্গীত প্রযোজনায় অভিনয় করেছেন। 1986 সালে, তিনি *দ্য হোয়াইট হেয়ারড গার্ল-* এ প্রধান ভূমিকার জন্য চীনের সর্বোচ্চ নাট্য পুরস্কার, প্লাম ব্লসম পুরস্কার পান ।  তিনি 2012 থেকে 2017 সালের মধ্যে তৎকালীন পিপলস লিবারেশন আর্মি একাডেমি অফ আর্ট- এর সভাপতি এবং 2005 থেকে 2010 সালের মধ্যে অল-চীন ইয়ুথ ফেডারেশনের ভাইস প্রেসিডেন্ট ছিলেন  পেং ছিলেন বেসামরিক সদস্য।পিপলস লিবারেশন আর্মি এবং তিনি আর্ট একাডেমির ডিন নিযুক্ত হওয়ার আগে মেজর জেনারেলের সমতুল্য বেসামরিক পদে অধিষ্ঠিত ছিলেন , যার ভিত্তিতে তাকে আনুষ্ঠানিক পদমর্যাদা দেওয়া হয়েছিল।  তিনি তার ফ্যাশন সেন্সের জন্য চীনের মধ্যে পরিচিত, যার কৃতিত্ব তার ব্যক্তিগত ডিজাইনার *মা কে* । *ফোর্বস* এর মতে তিনি বিশ্বের 57 তম ক্ষমতাশালী মহিলা হিসাবে তালিকাভুক্ত।
কাজিরাঙ্গা জাতীয় উদ্যান এ গন্ডার
**গোলাঘাট জেলা** হচ্ছে উত্তর-পূর্ব ভারতের আসাম রাজ্যের মধ্যাঞ্চলে অবস্থিত একটি জেলা। আসামের ২৭টি জেলার ভিতরে এই জেলা অন্যতম। এই জেলার তিনটা মহকুমা হলো গোলাঘাট, ধনশিরী এবং বোকাখাট। জিলার সদর এলাকা গোলাঘাট নগর। জেলাটির আয়তন ৩৫০২ বৰ্গ কি.মি.। ১৯৮৫ সনে জেলা ঘোষিত হয়। এই জেলার জনসংখ্যা ২০১১ সনের লোকগণনা অনুসারে ১০,৫৮,৬৭৪ জন। এর মধ্যে ৫,৩৯,৯৪৯ জন পুরুষ এবং ৫,১৮,৭২৫ জন মহিলা।

নামকরণ
------

গোলাঘাট নামটির উ‍ৎপত্তির এক মনোরম কাহিনী আছে। ১৯ শতকের মাঝামঝিতে মাড়োয়ারি ব্যবসায়ীসকলে ধনশিরী নৌকা ঘাটের নিকটে কিছু *গোলা* অৰ্থাৎ সরু দোকান পেতেছিল। এই স্থানে পরে নগর গড়লে গোলাঘাট নামে পরিচিত হয়।

ইতিহাস
------

১৬ শতকে এই দৈয়াং-ধনশিরী উপত্যকা আহোম রাজ্যে শামিল হয়। আহোমসকলে এই স্থান কাছাড়ি পরে দখল করে। আহোমের রাজত্বকালে এই স্থানের শাসনের দায়িত্ব মরঙীখোয়া গোহাঁই-এর ছিল।

গোলাঘাট জেলা গঠন
ইংরাজ শাসনকালে এই দৈয়াং-ধনশিরী উপত্যকা বৃহত্তর শিবসাগর জেলার অন্তৰ্গত ছিল। ১৯৮৭ সনের ১৫ আগস্ট গোলাঘাটকে একটি জেলা ঘোষণা করা হয়।

প্ৰশাসনিক বিভাজন
----------------

গোলাঘাট জিলাটি চারটা আসাম বিধানসভা সমষ্টির অন্তৰ্গত: বোকাখাট, সরুপথার, গোলাঘাট এবং খুমটাই। এই চারটা সমষ্টি কলিয়াবর লোকসভা সমষ্টির অন্তৰ্গত।

শিক্ষা
------

### উল্লেখযোগ্য শিক্ষা প্রতিষ্ঠান

* গোলাঘাট প্রকৌশল মহাবিদ্যালয়

বনাঞ্চল
-------

তথ্যসূত্র
---------

1. ↑  "census Golaghat"। censusindia.co.in। সংগ্রহের তারিখ জানুয়ারি ১৪, ২০১২।
2. 1 2 3  "গোলাঘাটৰ ইতিসাহ"। ১২ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ জুন ২৪, ২০১২।
3. ↑  "List of Assembly Constituencies showing their Revenue & Election District wise break - up" (পিডিএফ)। Chief Electoral Officer, Assam website। ২২ মার্চ ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ সেপ্টেম্বর ২০১১।
4. ↑  "List of Assembly Constituencies showing their Parliamentary Constituencies wise break - up" (পিডিএফ)। Chief Electoral Officer, Assam website। ২২ মার্চ ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ সেপ্টেম্বর ২০১১।
**রামগুপ্ত** (সংস্কৃত: रामगुप्त) সম্ভবতঃ একজন গুপ্ত সম্রাট ছিলেন।

পরিচিতি
-------

৯২৩ খ্রিষ্টাব্দে সিলভিয়ান লেভি রামচন্দ্র ও গুণচন্দ্র নামক দুই জৈন লেখক দ্বারা রচিত *নাট্যদর্পণ* নামক একটি সংস্কৃত গ্রন্থ থেকে বিশাখদত্ত রচিত *দেবীচন্দ্রগুপ্ত* নামক একটি সংস্কৃত নাটকের ছয়টি শ্লোক প্রকাশ করেন। এই বছরই একাদশ শতাব্দীর মালবের রাজা ভোজ রচিত *শৃঙ্গারপ্রকাশ* ও *সরস্বতীকণ্ঠাভরণ* নামক দুইটি গ্রন্থ থেকে *দেবীচন্দ্রগুপ্ত* নাটকের তিনটি শ্লোক আবিষ্কৃত হয়।:১৫৩,১৫৪ ১৯২৪ খ্রিষ্টাব্দে রাখালদাস বন্দ্যোপাধ্যায় প্রথম অমোঘবর্ষের সঞ্জন তাম্রলিপির একটি শ্লোক ও বাণভট্ট রচিত *হর্ষচরিতের* একটি ছোট টীকা থেকে *দেবীচন্দ্রগুপ্ত* নাটক সম্বন্ধে আরো কিছু তথ্য উদ্ধার করেন। এই সকল শ্লোক একত্র করে *দেবীচন্দ্রগুপ্ত* নাটকের বক্তব্য বোঝা সম্ভব হয়েছে।

*দেবীচন্দ্রগুপ্ত* নাটক থেকে জানা যায় যে, গুপ্ত সম্রাট সমুদ্রগুপ্তের মৃত্যুর পর তার জ্যেষ্ঠ পুত্র রামগুপ্ত সিংহাসনে আরোহণ করেন ও তার কনিষ্ঠ ভ্রাতা দ্বিতীয় চন্দ্রগুপ্তের বাগদত্তা ধ্রুবস্বামিণীকে বলপূর্বক বিবাহ করেন। পশ্চিমী ক্ষত্রপদের সঙ্গে যুদ্ধে পরাজিত হওয়ার পর পশ্চিমী ক্ষত্রপ শাসক তৃতীয় রুদ্রসিংহের দাবী মেনে রামগুপ্ত ধ্রুবস্বামিণীকে তার নিকট সমর্পণ করার সিদ্ধান্ত নেন।:১৫৩-১৫৯ এই ঘটনায় ক্রুদ্ধ দ্বিতীয় চন্দ্রগুপ্ত নিজে রাণী ধ্রুবস্বামিণীর ছদ্মবেশে তৃতীয় রুদ্রসিংহের নিকট যান ও তাকে হত্যা করেন। ফলে, পশ্চিমী ক্ষত্রপ রাজ্য গুপ্ত সাম্রাজ্যের অন্তর্ভুক্ত হয়। পরে তিনি রামগুপ্তকেও হত্যা করে সিংহাসনে আরোহণ করেন ও ধ্রুবস্বামিণীকে বিবাহ করেন।

যদিও ঐতিহাসিকেরা বিশাখদত্ত বর্ণিত এই ঘটনার সত্যতা সম্বন্ধে নিশ্চিত নন। কিন্তু প্রথম কুমারগুপ্তের বিলসাদ স্তম্ভলিপিতে *মহাদেবী ধ্রুবদেবী* এবং বৈশালীর টেরাকোটা শীলমোহরে মহাদেবী ধ্রুবস্বামিণীর উল্লেখ রয়েছে। এছাড়া বিদিশায় আবিষ্কৃত কিছু তাম্র মুদ্রা ও লিপিতে রামগুপ্তের উল্লেখ রয়েছে।

তথ্যসূত্র
---------

1. 1 2  Agrawal, Ashvini (১৯৮৯)। *Rise and fall of the imperial Guptas*। Motilal Banarsidass। আইএসবিএন 978-81-208-0592-7। সংগ্রহের তারিখ ২৯ অক্টোবর ২০১২।
2. ↑  Mahajan, V.D. (1960, reprint 2007) *Ancient India*, New Delhi: S. Chand, আইএসবিএন ৮১-২১৯-০৮৮৭-৬, p.467
3. ↑  Jain, Kailash Chand। "Malwa Through the Ages, from the Earliest Times to 1305 A.D (Google eBook)"। । Motilal Banarsidass। সংগ্রহের তারিখ ২৬ জানুয়ারি ২০১৫।  `|ওয়েবসাইট=` এ বহিঃসংযোগ দেয়া (সাহায্য)
4. ↑  Vasubandhu, Stefan Anacker। "Seven Works of Vasubandhu, the Buddhist Psychological Doctor (Google eBook)"। । Motilal Banarsidass। সংগ্রহের তারিখ ২৬ জানুয়ারি ২০১৫।  `|ওয়েবসাইট=` এ বহিঃসংযোগ দেয়া (সাহায্য)
5. ↑  Sharma, Tej Ram। "A Political History of the Imperial Guptas: From Gupta to Skandagupta"। । Concept Publishing Company। সংগ্রহের তারিখ ২৬ জানুয়ারি ২০১৫।  `|ওয়েবসাইট=` এ বহিঃসংযোগ দেয়া (সাহায্য)
6. ↑  "Mnaabr"। ।  `|ওয়েবসাইট=` এ বহিঃসংযোগ দেয়া (সাহায্য)

|  |
| --- |
| রামগুপ্ত  **গুপ্ত সম্রাট** |
| রাজত্বকাল শিরোনাম |
| পূর্বসূরীসমুদ্রগুপ্ত | **গুপ্ত রাজবংশ** | উত্তরসূরীদ্বিতীয় চন্দ্রগুপ্ত |
|

| * দে
* স
গুপ্ত সাম্রাজ্য |
| --- |
| শাসক | 
* শ্রীগুপ্ত
* ঘটোৎকচগুপ্ত
* প্রথম চন্দ্রগুপ্ত
* সমুদ্রগুপ্ত
* রামগুপ্ত
* দ্বিতীয় চন্দ্রগুপ্ত
* প্রথম কুমারগুপ্ত

 |
| রাজ্ঞী | 
* ধ্রুবস্বামিণী
* প্রভাবতীগুপ্ত

 |
| সভাসদ | 
* হরিষেণ
* কালিদাস
* অমরসিংহ
* ক্ষপণক
* ধন্বন্তরী
* বররুচী
* বরাহমিহির
* ঘটকর্পর
* শঙ্কু
* বেতালভদ্র

 |
| অন্যান্য | 
* এলাহাবাদ প্রশস্তি
* দিল্লির লৌহস্তম্ভ
* উদয়গিরি গুহাসমূহ

 |
**তামিল মালয়েশীয়**, **মালয়েশীয় তামিলার** নামেও পরিচিত, হল পূর্ণ বা আংশিক তামিল বংশোদ্ভূত জাতি যারা তামিলনাড়ু, ভারত ও উত্তর-পূর্ব শ্রীলঙ্কার তামিল অঞ্চল থেকে মালয়েশিয়ায় জন্মগ্রহণ করেছে বা অভিবাসী হয়েছিল। মালয়েশিয়ায় মালয়েশীয় ভারতীয় জনসংখ্যার ১.৮-২ মিলিয়ন ব্যক্তির অধিকাংশই, প্রায় ৮০% তামিলনাড়ু ও শ্রীলঙ্কা থেকে আসা ভারতীয় তামিল জাতিগোষ্ঠীর ছিল। অধিকাংশ তামিল মালয়েশীয়দের অভিবাসন ব্রিটিশ রাজের সময় শুরু হয়েছিল, যখন ব্রিটেন ভারতীয় শ্রমিকদের বাগানে কাজ করার জন্য অভিবাসনের সুবিধা দিয়েছিল। তবে ব্রিটিশ ঔপনিবেশিকতার আগে থেকেও কিছু প্রতিষ্ঠিত তামিল সম্প্রদায় রয়েছে।

প্রাক-ঔপনিবেশিক সময়কাল
-----------------------

তামিলদের সাথে বর্তমান মালয়েশিয়ার সম্পর্ক ২০০০ বছরেরও বেশি সময় ধরে বিদ্যমান। প্রাচীন তামিল কাব্যগ্রন্থ পাসিয়াপ্পালাই আধুনিক মালয়েশিয়ার অঞ্চলকে *কালাগাম* (তামিল: காழகம்) হিসাবে উল্লেখ করে।

দশম ও একাদশ শতাব্দীর তামিল সাহিত্যে আধুনিক মালয়েশিয়ান রাজ্য কেদাহকে *কদারম* (তামিল: கடாரம்) হিসাবে উল্লেখ করা হয়েছে।

ব্রিটিশ ঔপনিবেশিকতার আগে থেকে, বিশেষ করে একাদশ শতাব্দীতে শক্তিশালী চোলাদের দক্ষিণ ভারতীয় রাজ্যের সময়কাল থেকেই এই দ্বীপপুঞ্জে তামিলরা প্রসিদ্ধ ছিল। তামিলনাড়ুর পল্লব রাজবংশ তামিল সংস্কৃতি ও তামিল লিপি মালয়েশিয়ায় ছড়িয়ে দেয়। চোল রাজবংশের তামিল সম্রাট রাজেন্দ্র চোল প্রথম একাদশ শতাব্দীতে শ্রীবিজয়া আক্রমণ করেছিল।

একাদশ শতকে মালয় উপদ্বীপে একটি শক্তিশালী তামিল সংস্কৃতি ছিল এবং বিভিন্ন স্থানে তামিল বণিক সমবায় সঙ্ঘ প্রতিষ্ঠিত হয়েছিল। সেই সময়ে তামিলরা সামুদ্রিক এশিয়ার গুরুত্বপূর্ণ ব্যবসায়ীদের মধ্যে ছিল। যদিও দক্ষিণ-পূর্ব এশিয়ায় এই অভিবাসীদের বেশিরভাগই সংখ্যাগরিষ্ঠ মালয় জাতিগোষ্ঠীর সাথে একীভূত হয়েছিল, কিছু সম্প্রদায় যেমন মালাক্কা চিটিস এই পূর্ববর্তী তামিল অভিবাসীদের অবশিষ্টাংশ।

তথ্যসূত্র
---------

1. ↑  Culture and economy:Tamils in the plantation sector 1998-99  ওয়েব্যাক মেশিনে আর্কাইভকৃত ২০১৭-০৩-২৪ তারিখে (April 2000)
2. ↑  
Ethnic identity and News Media preference in Malaysia  ওয়েব্যাক মেশিনে আর্কাইভকৃত ২০০৭-০৮-২৮ তারিখে (November 2006)
3. ↑  திருநாவுக்கரசு, க.த. தென்கிழக்காசிய நாடுகளில் தமிழ்ப்பண்பாடு, p. 294.
4. ↑  Uruttirangannanar। *Pathinenmaelkanakku* (পিডিএফ)। *Paṭṭiṉappālai (பட்டினப் பாலை)* (তামিল ভাষায়)। পৃষ্ঠা 294। ৭ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১ মার্চ ২০২৩।
5. ↑  Prehistory of the Indo-Malaysian Archipelago by Peter Bellwood p.137
6. ↑  Studies in Southeast Asian Art: Essays in Honor of Stanley J. O'Connor by Stanley J. O'Connor,Nora A. Taylor p.196
7. ↑  Southeast Asia: From Prehistory to History by Ian Glover p.247
8. ↑  Sneddon, James (২০০৩)। *The Indonesian Language: Its history and role in modern society*। University of South Wales Press Ltd। পৃষ্ঠা 73।
**র্গ্যাল-স্রাস-থোগ্স-মেদ-দ্পাল-ব্জাং-পো** (ওয়াইলি: *rgyal sras thogs med bzang po*) (১২৯৫-১৩৬৯) সা-স্ক্যা ধর্মসম্প্রদায়ের একজন তিব্বতী বৌদ্ধ ভিক্ষু ছিলেন।

জন্ম
----

র্গ্যাল-স্রাস-থোগ্স-মেদ-দ্পাল-ব্জাং-পো ১২৯৫ খ্রিষ্টাব্দে তিব্বতের ফুল-ব্যুং-ব্রাগ-স্ক্যা (ওয়াইলি: *phul byung brag skya*) নামক একটি ক্ষুদ্র লোকালয়ে জন্মগ্রহণ করেন। তার পিতা দ্কোন-ম্ছোগ-দ্পাল (ওয়াইলি: *dkon mchog dpal*) এবং মাতা 'বুম-স্গ্রোন (ওয়াইলি: *'bum sgron*) জন্মের পর তার নাম রাখেন দ্কোন-ম্ছোগ-ব্জাং-পো (ওয়াইলি: *dkon mchog bzang po*)। তিন বছর বয়সে তার মাতা ও আরো দুই বছর পরে তার পিতার মৃত্যু হলে তার আত্মীয়রা তার দেখাশোনা করেন।

শিক্ষা
------

নয় বছর বয়সে তিনি ব্সাম-গ্লিং বৌদ্ধবিহারে গেলে স্তোন-পা-রিন-ছেন-ব্ক্রা-শিস (ওয়াইলি: *ston pa rin chen bkra shis*) নামক এক বৌদ্ধভিক্ষু তাকে লেখাপড়া শেখান। ১৩০৮ খ্রিষ্টাব্দে ম্খান-পো-রিন-ছেন-'দ্পাল-ব্জাং (ওয়াইলি: *mkhan po rin chen 'dpal bzang*) ও স্লোব-দ্পোন-রিন-ছেন-র্দো-র্জে (ওয়াইলি: *slob dpon rin chen rdo rje*) নামক দুই বৌদ্ধভিক্ষু তাকে শিক্ষার্থীর শপথ দান করেন। ১৩০৯ খ্রিষ্টাব্দে তিনি বে-দোং-এ-বাম-গ্লিং-গি-ছোস-দ্র্বা-ছেন-মো (ওয়াইলি: *bo dong e wam gling gi chos drwa chen po*) নামক ধর্মচর্চাকেন্দ্রে কুন-দ্গা'-র্গ্যাল-ম্ত্শান (ওয়াইলি: *kun dga' rgyal mtshan*) নামক বৌদ্ধভিক্ষুর নিকট অভিধর্মসমুচ্চয়, বোধিসত্ত্বচর্যাবতার ও মধ্যমক সম্বন্ধে শিক্ষালাভ করেন। তিনি সা-স্ক্যা বৌদ্ধবিহারে গ্ঝোন-র্গ্যাল (ওয়াইলি: *gzhon rgyal*) নামক বৌদ্ধভিক্ষুর নিকট প্রমাণ সম্বন্ধে অধ্যায়ন করেন। বিখ্যাত বৌদ্ধ পণ্ডিত বু-স্তোন-রিন-ছেন-গ্রুব তাকে শিক্ষাদান করেন। ১৩২৪ খ্রিষ্টাব্দে তিনি ম্খান-পো-ব্যাং-সেম্স-রিন-ছেন-ম্গোন (ওয়াইলি: *mkhan po byang sems rin chen mgon*) ও নাম-ম্খা'-সাংস-র্গ্যাস (ওয়াইলি: *nam mkha' sangs rgyas*) নামক বৌদ্ধ ভিক্ষুদের নিকট দীক্ষাগ্রহণ করেন।

পরবর্তী জীবন
------------

১৩২৬ খ্রিষ্টাব্দে বত্রিশ বছর বয়সে সা-স্ক্যা ধর্মসম্প্রদায়ের ত্রয়োদশ সা-স্ক্যা-খ্রি-'দ্জিন 'জাম-দ্ব্যাংস-দোন-য়োদ-র্গ্যাল-ম্ত্শানের অনুরোধে বো-দোং-এ বৌদ্ধবিহারের প্রধান লামার দায়িত্ব গ্রহণ করে নয় বছর সেই পদে থাকেন। ১৩৩৭ খ্রিষ্টাব্দে দ্ঙ্গুল-ছু-ছোস-র্দ্জোং (ওয়াইলি: *dngul chu chos rdzong*) নামক স্থানে পরবর্তী কুড়ি বছর নিভৃতে সাধনা করেন। তিনি রেদ-ম্দা'-বা-গ্ঝোন-নু-ব্লো-গ্রোসকে বোধিসত্ত্বচর্যাবতার, লাম-রিম ও ব্লো-স্ব্যোং সম্বন্ধে শিক্ষাদান করেন।

রচনা
----

তিনি ব্লো-স্ব্যোং-দোন-ব্দুন-মা'ই-খ্রিদ-য়িগ (ওয়াইলি: *blo sbyong don bdun ma’i khrid yig*), র্গ্যাল-স্রাস-লাগ-লেন-সো-ব্দুন-মা (ওয়াইলি: *rgyal sras lag len so bdun ma*) প্রভৃতি গ্রন্থ ছাড়াও এবং লেগ্স-পার-ব্শাদ-পা'ই-র্গ্যা-ম্ত্শো (ওয়াইলি: *legs par bshad pa'i rgya mtsho*) নামক বোধিসত্ত্বচর্যাবতারের ওপর টীকাভাষ্য রচনা করেন।

তথ্যসূত্র
---------

1. 1 2 3 4  Chhosphel, Samten (2011-08)। "Gyelse Tokme Zangpo"। *The Treasury of Lives: Biographies of Himalayan Religious Masters*। সংগ্রহের তারিখ 2014-01-08।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Roerich, George, trans. 1996. The Blue Annals. 2nd ed. Delhi: Motilal Banarsidas.
**দ্বীনদার আঞ্জুমান** ভারতের হায়দ্রাবাদে প্রতিষ্ঠিত একটি ইসলামী ধর্মীয় সংগঠন। এটি ১৯২৪ সালে প্রতিষ্ঠিত হয়। এটি সুফিবাদে বিশ্বাসী একটি সংগঠন। ২০০০ সালে দক্ষিণ ভারতে অবস্থিত গীর্জাগুলোতে একাধিক বোমা বিস্ফোরণ চালানোর জন্য এই দলটিকে নিষিদ্ধ করা হয়।

ইতিহাস
------

*সিদ্দিক দ্বীনদার* (সৈয়দ সিদ্দিক হুসেন নামেও পরিচিত) ১৯২৪ সালে কর্ণাটকের গদগ শহরে দ্বীনদার আঞ্জুমান সংগঠনটি প্রতিষ্ঠা করে। তিনি ১২ শতকের লিঙ্গায়ত সাধক *চন্না বসভেশ্বরের* পুনর্জন্ম বলে দাবি করে। ঐক্য ও সম্প্রীতির বার্তা প্রচারে তিনি তার জীবন অতিবাহিত করেন। তিনি ইসলাম ও লিঙ্গায়ত্ববাদের মিলের কথা সারা দক্ষিণ ভারতে প্রচার করেন। কেউ কেউ বিশ্বাস করে তিনি কিছু হিন্দু ধর্মাবলম্বীকে ইসলাম ধর্মে ধর্মান্তরিত করেছেন।

নিষিদ্ধ ঘোষণা
-------------

২০০০টি গ্রীর্জায় বোমা হামলার পরিকল্পনা এবং তা বাস্তবায়ন করা জন্য ২০০১ সালের মে মাসে দ্বীনদার আঞ্জুমান সংগঠনটিকে নিষিদ্ধ করা হয়। সংগঠনটির প্রতিষ্ঠাতা সিদ্দিকী দ্বীনদার ১৯৩৪ সালে ব্রিটিশ ঔপনিবেশিক সরকারকে ঘৃণা করতেন বলে জানা গেছে। ব্রিটিশ শাসন চলাকালে সিদ্দিকী এবং তার ১৮ জন অনুসারীকে ব্রিটিশদের বিরুদ্ধে বক্তব্য ও লেখায় লিপ্ত থাকার জন্য জেলে পাঠানো হয়।

অক্টোবর ২০০৭-এ সংগঠনটির ২০০১ সালের নিষেধাজ্ঞার মেয়াদ বাড়ানো হয় এবং গোষ্ঠীটিকে "বেআইনি কার্যকলাপ প্রতিরোধ আইনের" অধীনে একটি বেআইনি সংগঠন হিসেবে ঘোষণা করা হয়।

২০০৮ সালে স্থানীয় আদালত ১১ জনকে মৃত্যুদণ্ড এবং ১২ জনকে যাবজ্জীবন কারাদণ্ড প্রদান করে। মামলার প্রধান আসামি *জিয়া-উল-হাসান দ্বীনদার* আঞ্জুমানের প্রতিষ্ঠাতা *সৈয়দ সিদ্দিক হোসেনের* ছেলে। জিয়া-উল-হাসান পাকিস্তানে চলে যায় এবং প্রতিবছর তার বাবার মৃত্যুবার্ষিকীতে হায়দ্রাবাদ যেত। অভিযুক্তরা স্বীকার করেছিল যে "ভারতের গির্জাগুলোতে হামলা চালালে হিন্দু ও খ্রিস্টানদের মধ্যে গৃহযুদ্ধ শুরু হবে এবং আফগানিস্তানের একজন ধর্মীয় নেতা ভারত আক্রমণ করে দখলে নিয়ে ভারতকে একটি ইসলামী রাষ্ট্রে পরিণত করতে পারবে।" আর এই কারণে তারা ২০০১ সালে গির্জায় হামলা চালায়।

১৯২০-এর দশকে প্রতিষ্ঠিত দ্বীনদার আঞ্জুমানের কর্মীরা ভারতে ধারাবাহিকভাবে কয়েকটি স্থানে বিস্ফোরণ ঘটায়। পরিকল্পনাটি সংগঠনটির প্রতিষ্ঠাতা *হজরত মওলানা সিদ্দিকী* পরিচালনা করে। ১৯৯৯ সালের অক্টোবরে হায়দ্রাবাদে তিনি মূত্যুবরণ করেন।

তথ্যসূত্র
---------

1. ↑  "Little-known religious sect with Pak links implicated in Andhra, Karnataka bomb blasts"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Deendar Anjuman declared unlawful - Times of India"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Deendar Anjuman banned"। *The Hindu*। ২০০১-০৫-০৪। ১০ অক্টোবর ২০১২ তারিখে [hindu.com/2001/05/04/stories/01040007.htm মূল] `|url=` এর মান পরীক্ষা করুন (সাহায্য) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Cult for the communal"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Deendar Anjuman declared unlawful - Times of India"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. 1 2  "Church serial blasts: 11 get death - Times of India"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ভ্যান বিস্ফোরণ মামলায় ভারতের আদালত প্রধান অভিযুক্তদের দোষী সাব্যস্ত করে ১৭ জনকে খালাস দেয়।
**তামিলনাড়ুর পাঠান** হল উর্দু ভাষী পশতুন বংশের মুসলমান, যারা দক্ষিণ ভারতের তামিলনাড়ু রাজ্যে চলে এসেছে এবং বসতি স্থাপন করেছে। তামিল দেশে তাদের অভিবাসন ঘটেছে তিনটি প্রধান তরঙ্গে - প্রথমটি ১৩৩৫ থেকে ১৩৭৮ সালের মধ্যে মাদুরাই সালতানাতের সময়, দ্বিতীয়টি আওরঙ্গজেবের রাজত্বকালে তামিল দেশে মুঘল আক্রমণ এবং পরবর্তীকালে আর্কট রাজ্য প্রতিষ্ঠার সময় এবং সবশেষে, ব্রিটিশ শাসনকালে, যখন মাদ্রাজ প্রেসিডেন্সি এবং উত্তর-পশ্চিম সীমান্ত প্রদেশ, যেগুলি পশতুন আবাসভূমির অংশ তৈরি করেছিল, উভয় তামিল দেশই ব্রিটিশ ভারতের অংশ হয়ে যায়। তামিলনাড়ুতে পাঠানদের সাধারণত **পাত্তান** বা **পাত্তানি** বলা হয় এবং তারা তামিল মুসলিমদের বৃহত্তর উর্দুভাষী সম্প্রদায়ের একটি অংশ গঠন করে।

তামিলনাড়ুতে, "পাঠান" শব্দটি কখনও কখনও উত্তর ভারত থেকে আসা সমস্ত উর্দুভাষী মুসলিম অভিবাসীদের জন্যই ব্যবহৃত হয়, তারা পশতুন বংশের হোক বা না হোক। তারা তামিল-ভাষী লাব্বাই, মারাক্কার, রোথার এবং মাপ্পিলা মুসলমানদের সাথে তামিল মুসলিম সম্প্রদায়ের একটি অংশ গঠন করে।

ইতিহাস
------

তামিলনাড়ুতে পাঠানদের প্রথম নথিভুক্ত উপস্থিতি ছিল খ্রিস্টীয় ১৪ শতকে মালিক গফুরের সেনাবাহিনীর অংশ হিসেবে। মুহাম্মদ বিন তুগলক ও জালালুদ্দিন আহসান খানের সৈন্যদলের একজন পাঠান সেনাপতি মাদুরাই সালতানাত প্রতিষ্ঠা করেছিলেন যা মাদুরাই শহর এবং আশেপাশের অঞ্চলগুলিকে ৪৩ বছর ধরে শাসন করেছিল। এরপরে তারা ১৩৭৮ সালে বিজয়নগর সাম্রাজ্য দ্বারা ক্ষমতাচ্যুত হয়।

তামিলনাড়ু আক্রমণ ও অধিকার করেছিলেন তেলুগু নায়ক রাজারা। এই সময়ের মধ্যে তামিলনাড়ু ক্রমাগত আক্রান্ত হয়েছে। মারাঠারা তামিলনাড়ুর একটি বড় অংশ দখল করে নিয়েছিল। খ্রিস্টীয় ১৭ শতকের শেষের দিকে আওরঙ্গজেব এই অঞ্চলগুলি জয় করার পাশাপাশি মারাঠাদের পরাধীন করার জন্য উত্তর তামিল অঞ্চলে সেনা পাঠান। গোলকুণ্ডার দক্ষিণে এবং মহীশূরের পূর্বের সমগ্র অঞ্চলটিকে এই আক্রমণকারীরা ভুলভাবে কর্ণাটক বা কার্ণাটিক বলে উল্লেখ করেছিল। এলাকা শাসনের জন্য এই নামে এখানে একজন মুঘল রাজপ্রতিনিধি স্থাপন করা হয়েছিল। এই অঞ্চলটি দক্ষিণ অন্ধ্র প্রদেশ এবং জিঞ্জি ও ভেলোরের চারপাশে তামিলনাড়ুর উত্তর অংশ জুড়ে রয়েছে। বংশগত রাজপ্রতিনিধি বা *নবাব*দের মধ্যে প্রথম ছিলেন আফগান বংশের জেনারেল জুলফিকার খান নুসরত জং।

১৮ শতকের গোড়ার দিকে, নবাব সাদতুল্লাহ খান প্রথম নিজেকে স্বাধীন ঘোষণা করেন এবং ১৮০১ সাল পর্যন্ত তথাকথিত কার্নাটিক রাজ্য শাসন করেন। এটি ১৮৫৫ সাল পর্যন্ত কার্যত স্বাধীন রাজ্য হিসেবে বিদ্যমান ছিল। এই সময়কালে, উত্তর ভারত থেকে বিপুল সংখ্যক উর্দুভাষী মুসলিম বুদ্ধিজীবী তামিলনাড়ুতে চলে যায় এবং সেখানে তারা কার্নাটিক নবাবদের দরবারে কাজ করত। অবশেষে ১৮৫৫ সালে স্বত্ববিলোপ নীতি দ্বারা রাজ্যটি পরাধীন হয়ে যায় কিন্তু নবাব তাঁর বেশিরভাগ সুযোগ-সুবিধা বজায় রেখেছিলেন এবং গভর্নর তাঁকে "মাদ্রাজের মুখ্য দেশীয় সম্ভ্রান্ত ব্যক্তি" উপাধি দিয়েছিলেন।

উপমহাদেশে ব্রিটিশ শাসনকালে আফগান ব্যবসায়ীদের ছোট ছোট অভিবাসনও ছিল। এই ব্যবসায়ীরা সংখ্যায় কম ছিল এবং সাধারণত তাদের পোশাক, সংস্কৃতি এবং ভাষা অক্ষুণ্ণ রাখত।

ভাষা
----

তামিলনাড়ুর পাঠানরা তাদের মাতৃভাষা হিসাবে দক্ষিণী উর্দুতে কথা বলে। তারা সকলেই তামিল ভাষায় পারদর্শী।

আরও দেখুন
---------

* শ্রীলঙ্কায় পাঠান

টীকা
----

1. ↑  Prashant More, J. B. (১৯৯৭)। *The Political Evolution of Muslims in Tamilnadu and Madras, 1930-1947*। আইএসবিএন 9788125011927। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

টেমপ্লেট:Pashtun Diaspora
টেমপ্লেট:Indian Muslim communities
**রংপুর সরকারি বালিকা উচ্চ বিদ্যালয়** ১৮৭৬ সালে আধুনিক রংপুর এর প্রাণ কেন্দ্রে বিদ্যালয়টি স্থাপিত হয়। অনেকের মতে রাজা রামমোহন ক্লাবে প্রথমে রংপুর বালিকা বিদ্যালয়টি এ.ই স্কুল পর্যন্ত ছিল। পরে বিংশ শতাব্দীর আগে বর্তমান অবস্থানে (যা ছিল ডিমলার রাজা জানকী বল্লভ সেনের বাগানবাড়ি) স্কুলটি স্থানান্তরিত হয়। স্কুল বর্তমান স্থানান্তরিত হবার আগে যা ছিল রংপুরের পুলিশ সুপারিনটেন্ট এর বাসভবন। তাই স্কুলের মূল ভবনটি অনেকটাই আবাসিক ভবনের মতো। ১৯১৬ সালে স্কুলটি হাই স্কুলে উন্নীত হয়। ১৯৬১ সালে স্কুলটি সরকারীকরণ করা হয়।

ইতিহাস
------

ব্রিটিশ আমলে বিদ্যালয়টির নাম ছিল রংপুর বালিকা উচ্চ ইংরেজি বিদ্যালয়। ঐতিহ্যবাহী এই শিক্ষা প্রতিষ্ঠানটি ১৮৭৬ সালে প্রতিষ্ঠিত হয়। প্রায় এক শতাব্দীর বেশি সময় আগে এই প্রতিষ্ঠানের যাত্রা শুরু হয়। বাংলার নারী জাগরণের অগ্রদূত ও পথিকৃৎ মহীয়সী নারী বেগম রোকেয়ার নারী শিক্ষা বিস্তার কার্যক্রমের আগেই এই বিদ্যালয়টি স্থাপিত হয়েছিল। সম্ভবত রংপুর সদরে এটাই মেয়েদের জন্য স্থাপিত প্রথম বালিকা বিদ্যালয়। পূর্বে এই বিদ্যালয়টি একটি ছোট মাইনর স্কুল ছিল। ডিমলার জমিদার জানকীবল্লভ স্ত্রী শিক্ষার প্রসারতার কথা চিন্তা করেই বিদ্যালয়টি নির্মাণ করেছিলেন। বিদ্যোৎসাহী ব্যক্তি দেওয়ানবাড়ির জমিদার জনাব রাধারমণ দেওয়ানজীর অম্লান পরিশ্রম ও অক্লান্ত প্রচেষ্টায় ১৮৭৬ সালে বিদ্যালয়টির প্রাথমিক স্তর প্রতিষ্ঠিত হয়। ডিমলার জমিদার জানকীবল্লভ ১৮৮৬ সালে বিদ্যালয়টিকে প্রাথমিক স্তর থেকে মাধ্যমিক পর্যায়ে উন্নীত করেন। মোট ৩.৬৪ একর জমির ওপর এই ঐতিহ্যবাহী বিদ্যালয়টি প্রতিষ্ঠিত। ১৮৭৬ সালে প্রতিষ্ঠার পর থেকেই ইংরেজি বালিকা বিদ্যালয় হিসেবে বেসরকারিভাবে কার্যক্রম পরিচালিত হয়ে আসছিল। পরবর্তী সময়ে সারা দেশের জেলা সদরের প্রাচীনতম স্কুল ও কলেজ সরকারীকরণ কার্যক্রমের আওতায় ১৯৬১ সালে বিদ্যালয়টি সরকারীকরণ করা হয়।

অবকাঠামো
--------

১৮৯৪ সালে স্মৃতি শশাঙ্ক প্রভা দেবী নামে এক ছাত্রী উক্ত স্কুল থেকে উচ্চ প্রাইমারী বৃত্তি লাভ করে। স্কুলের মূল ভবনের সামনে একটি কৃত্রিম "পদ্ম পুকুর" রয়েছে। যা নির্মিত হয়েছে ১৯৬৪ সালে। জানা যায়, স্কুলের ঐ সময়ের প্রধান শিক্ষিকা মিস এতিমুন্নেছা খাতুন ছিলেন কোলকাতার লেডি ব্রাবোর্ন কলেজের ছাত্রী। সেখানকার পদ্ম পুকুরের অনুকরণে প্রধান শিক্ষিকার দায়িত্ব পালন কালে তিনি এটি নির্মাণ করেন।

তথ্যসূত্র
---------

1. ↑
**ক্যান্টনমেন্ট বোর্ড বালিকা উচ্চ বিদ্যালয়** হচ্ছে বাংলাদেশের রংপুর জেলার রংপুর মহানগরের রংপুর সেনানিবাসে অবস্থিত একটি সেনাবাহিনী পরিচালিত মাধ্যমিক বিদ্যালয়। বিদ্যালয়টি প্রতিষ্ঠিত হয় ১৯৯৫ সালে।

ইতিহাস
------

১৯৯৫ সালে রংপুরের শিক্ষার মান বৃদ্ধির উদ্দেশ্যে রংপুর ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। *ক্যান্টনমেন্ট জুনিয়র গার্লস স্কুল* নামে কার্যক্রম শুরু করা প্রতিষ্ঠানটিকে ২০০৫ সালে হাই স্কুলে রূপান্তর করা হয় ও নাম পরিবর্তন করে *ক্যান্টনমেন্ট বোর্ড বালিকা উচ্চ বিদ্যালয়* রাখা হয়। তৎকালীন স্টেশন কমান্ডার ও ক্যান্টনমেন্ট এক্সিকিউটিভ অফিসার আ. জ. ম. বজলুল হকের পরিকল্পনা ও সম্মতিক্রমে এটি প্রতিষ্ঠা লাভ করে।

শ্রেণি, বিভাগ ও শাখা সমূহ
-------------------------

বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়।

ইউনিফর্ম
--------

* ছেলেদের সাদা শার্ট     , নেভি ব্লু প্যান্ট     , সাদা কেডস্      এবং কালো বেল্ট

* মেয়েদের নীল কামিজ     , কামিজের উপর সাদা ক্রস বেল্ট     , কোমরে সাদা বেল্ট     , সাদা অ্যাপ্রোন      এবং সাদা কেডস্

শিক্ষা কার্যক্রম
----------------

বিদ্যালয়টিতে শুধুমাত্র মেয়েদের অধ্যয়নের সুযোগ থাকে। তবে, পঞ্চম শ্রেণি পর্যন্ত ছেলেদের অধ্যয়নের সুযোগ রয়েছে।

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ৯৫ | ৯৪ | ৯৮.৯৫ |
| ২০২০ | এসএসসি | ৯৫ | ৯৪ | ৯৮.৯৫ |
| ২০২১ | এসএসসি | ৮৫ | ৮৪ | ৯৮.৮২ |
|

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* রংপুর ক্যান্টনমেন্ট বোর্ড
* রংপুর জেলা
* রংপুর জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, ক্যান্টনমেন্ট বোর্ড বালিকা উচ্চ বিদ্যালয়"। *cbghsrangpur.edu.bd*। সংগ্রহের তারিখ ২০২২-১০-২৬।
2. ↑  "ফলাফল"। *banbeis.gov.bd*। সংগ্রহের তারিখ ২০২২-১০-২৬।
আপেক্ষিক উজ্জ্বলতার ফটোটপিক (কালো রেখা) এবং স্কোটপিক (সবুজ রেখা) ফাংশন। এই ফটোটপিকে সিআইই ১৯৩১ আদর্শ মান 
 (নিখুঁত কালো রেখা), জাড-ভসের ১৯৭৮ সনের পরিমার্জনকৃত উপাত্ত (ড্যাশ রেখা) সেই সাথে শার্প, স্টোকম্যান, জাগলা ও জেগলের ২০০৫ সনের উপাত্ত (ডট রেখা) অন্তর্ভুক্ত করা হয়েছে। অনভূমিক অক্ষ ন্যানোমিটারে তরঙ্গ দৈর্ঘ্য নির্দেশ করা হয়েছে।
**ক্যান্ডেলা** হলো কোন আলোক উৎসের দীপন তীব্রতা পরিমাপের এস আই একক (সংকেত cd)
১৯৭৯ সালে সংঘটিত এস আই একক নির্ধারক ষোড়শ জেনারাল কনফারেন্স অফ ওয়েটস আন্ড মেজারসের সংজ্ঞাঃ
"The candela is the luminous intensity, in a given direction, of a source that emits monochromatic radiation of frequency 540×1012 hertz and that has a radiant intensity in that direction of 1/683 watt per steradian." অর্থাৎ কোন ৫৪০×১০১২ হার্জ কম্পাঙ্কের শুদ্ধ এক-কম্পাঙ্ক আলোক উৎসের দীপ্তির বিকীরণ তীব্রতা ১/৬৮৩ ওয়াট/স্টেরাডিয়ান হলে তার ঔজ্জ্বল্য তীব্রতাকে এক ক্যান্ডেলা বলে হবে।

মানব চোখ সাধারণত ৪০০ থেকে ৭০০ ন্যানোমিটার কম্পাংকের আলো সমূহ দেখতে পায়। কম্পাংক ৫৪০ টেরা (১০১২) হার্জ মানে তরঙ্গদৈর্ঘ ৫৫৫ ন্যানোমিটার যা সবুজ। আমাদের চোখ সবুজ আলোতে সবচেয়ে সংবেদনশীল। সাধারণ মোমবাতি ১ ক্যান্ডেলার মত আলো দেয়। একটি ১০০ ওয়াটের incandescent light bulb ১২০ ক্যান্ডেলা সমপরিমাণ আলো বিতরন করে। ফোকাস LED (মোবাইল এর টর্চ) তে ২০০০ mcd এর বেশি আলো হয়।

তথ্যসূত্র
---------

1. ↑  CIE Scotopic luminosity curve (1951)
2. ↑  CIE (1931) 2-deg color matching functions
3. ↑  Judd–Vos modified CIE 2-deg photopic luminosity curve (1978)
4. ↑  [ webarchive|url= |date=27 September 2007 ]
5. ↑  Wyzecki, G.; Stiles, W.S. (১৯৮২)। *Color Science: Concepts and Methods, Quantitative Data and Formulae* (2nd সংস্করণ)। Wiley-Interscience। আইএসবিএন 0-471-02106-7।
Arnob